Diari Oficial de la Generalitat Valenciana


Sumari del DOGV 9608, del 01-06-2023 (2023/5860)

Extracte de la Resolució de 22 de maig de 2023, del president de l'Institut Valencià de Competitivitat Empresarial (IVACE), per la qual es convoquen les beques IVACE I+I Internacionalització + Innovació 2023, en matèries relacionades amb la internacionalització digital de les empreses i es convoca les entitats de destinació col·laboradores en el desenvolupament d'aquestes, susceptibles de ser cofinançades per la Unió Europea a través del Programa de Fons Social Europeu Plus.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9608

Data del DOGV
:   01-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5860


Data del document
:   22-05-2023

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * Institut Valencià de Competitivitat Empresarial
    * ajuda pública

Extracte de la Resolució de 22 de maig de 2023, del president de l'Institut Valencià de Competitivitat Empresarial (IVACE), per la qual es convoquen les beques IVACE I+I Internacionalització + Innovació 2023, en matèries relacionades amb la internacionalització digital de les empreses i es convoca les entitats de destinació col·laboradores en el desenvolupament d'aquestes, susceptibles de ser cofinançades per la Unió Europea a través del Programa de Fons Social Europeu Plus. [2023/5860]  
   
  
  
BDNS (identif.): 698410.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/698410)  
i en la pàgina web de la IVACE:  
http://www.ivace.es  
  
Primer. Persones beneficiàries  
Persones físiques menors de trenta anys, nacionals d'un estat membre de la Unió Europea i haver nascut en la Comunitat Valenciana o comptar amb empadronament en la Comunitat Valenciana des d'almenys dotze mesos abans de la data de publicació de l'extracte de la convocatòria en el DOGV, en possessió d'una titulació universitària de grau superior, o d'una titulació de Formació Professional de grau superior de les famílies de comerç i màrqueting, o d'informàtica i comunicacions, amb coneiximent suficient de l'idioma anglés, així com d'alguna de les llengües oficials de la Comunitat Valenciana en cas que no posseïsquen la nacionalitat espanyola, que no tinguen limitació alguna incompatible amb el desenvolupament funcional o geogràfic de la beca, no tinguen antecedents penals, es troben al corrent de les seues obligacions fiscals i amb la Seguretat Social i no incórreguen en cap de les causes de prohibició per a ser beneficiàries de l'article 13.2 de la Llei 38/2003, de 17 de novembre, general de subvencions.  
  
  
Segon. Finalitat  
Dotar a les empreses i entitats de la Comunitat Valenciana de personal qualificat i especialitzat en venda i màrqueting digitals, així com en gestió de dades i business intelligence, per al creixement internacional, i això mitjançant la formació teòrica i pràctica durant un màxim de dotze mesos, millorant així la formació de persones de la Comunitat Valenciana per a fomentar el seu accés al mercat laboral i la seua especialització en internacionalització, al mateix temps que afavoreix una ocupabilitat sostenible i de qualitat i la consecució de la paritat d'oportunitats entre homes i dones.  
  
Tercer. Bases reguladores  
Ordre 16/2016, de 12 de setembre, de 2016, de la Conselleria d'Economia Sostenible, Sectors Productius, Comerç i Treball, sobre concessió de beques per l'Institut Valencià de Competitivitat Empresarial (IVACE) en matèria d'internacionalització, publicada en Diari Oficial de la Generalitat Valenciana número 7878, de 21 de setembre de 2016. Amb data 23 de març de 2022 s'ha publicat en el Diari Oficial de la Generalitat Valenciana la modificació parcial d'aquesta disposició, aprovada per l'Ordre 3/2022, de 17 de març, amb la finalitat de donar cabuda a una nova modalitat de beques denominada IVACE I+I Internacionalització + Innovació. D'acord amb aquesta disposició, l'Institut Valencià de Competitivitat Empresarial (IVACE) convoca les beques IVACE I+I 2023, i a les entitats de destnació col·laboradores en el seu desenvolupament.  
  
Quart. Dotació pressupostària  
El finançament de la present convocatòria s'efectuarà amb càrrec al pressupost de l'IVACE, per a l'exercici 2023 i 2024, dins de la línia pressupostària S8029000 -Formació dirigida a l'especialització professional en Internacionalització-, per un import de 600.000 euros amb càrrec al capítol VII, i de 24.000 euros amb càrrec al capítol II. Aquesta línia és susceptible de ser finançada per la Unió Europea a través del Programa Operatiu del Fons Social Europeu Plus (FSE+); addicionalment, i també amb càrrec a la línia S8029000, encara que en aquest cas amb finançament exclusiu de la Generalitat. Aquestes dotacions pressupostàries estan condicionades a l'aprovació de la llei de pressupost de la Generalitat per a 2024. La dotació pressupostària en 2023 és de 10.000 euros amb càrrec al capítol II i de 100.000 euros amb càrrec al capítol VII, sent en 2024 14.000 euros amb càrrec al capítol II i de 500.000 euros amb càrrec al capítol VII. L'actuació és susceptible de ser cofinançada per Fons Social Europeu Plus (FSE+) 2021-2027 o qualsevol altre fons de la Unió Europea.  
  
Cinqué. Termini i forma de presentació de sol·licituds  
El termini per a la presentació de les sol·licituds començarà a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana, i finalitzarà el 31 de juliol de 2023.  
L'imprés de sol·licitud i la documentació complementària que haja d'acompanyar-la relacionada en la convocatòria haurà de presentar-se de manera electrònica a través de la web d'IVACE, dins de l'apartat «Ajudes/Beques». Per a això hauran de comptar amb certificat electrònic suportat pel sistema Clau.  
  
Sisé. Altres dades  
Nombre de places: quaranta beques.  
Duració de la beca: la beca tindrà una duració màxima de dotze mesos. No obstant això, l'IVACE es reserva la facultat de reduir la duració de la beca si les circumstàncies derivades de qualsevol situació excepcional impedeixen garantir la salut i seguretat de les persones becades.  
- Cada beca comptarà amb una dotació dinerària fixa màxima de 13.980,96 euros bruts anuals.  
- Presentació de sol·licituds de manera electrònica a través de la web d'IVACE, dins de l'apartat «Ajudes/Beques». Per a això hauran de comptar amb certificat electrònic suportat pel sistema Clau.  
- Instrucció i avaluació de sol·licituds: les beques es concediran sota el règim de concurrència competitiva, mitjançant una comparació de les sol·licituds presentades a les quals s'aplicaran per la comissió d'avaluació prevista en l'Ordre 16/2016, de 12 de setembre, de la Conselleria d'Economia Sostenible, Sectors Productius, Comerç i Treball, els criteris de valoració fixats i s'establirà una prelació segons la puntuació obtinguda.  
La selecció d'aspirants es realitzarà respectant les polítiques horitzontals en matèria d'igualtat d'oportunitats i atenent a principis de publicitat suficient i valoració equitativa de els/les aspirants.  
  
- El termini màxim per a resoldre i notificar la resolució serà de sis mesos a comptar des de l'endemà de la finalització del termini de presentació de sol·licituds.  
- La resolució de concessió i/o denegació posarà fi a la via administrativa i contra ella podrà interposar-se recurs potestatiu de reposició en el termini d'un mes comptat des de l'endemà de la recepció de la seua notificació, o recurs contenciós administratiu en el termini de dos mesos davant el jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, reguladora de la jurisdicció contenciós administrativa. Es delega en la direcció adjunta de l'IVACE (Direcció General d'Internacionalització) la resolució dels recursos de reposició.  
  
- Origen dels fons: l'actuació és susceptible de ser cofinançada per Fons Social Europeu Plus (FSE+) 2021-2027 o qualsevol altre fons de la Unió Europea, igual que aquelles operacions que donen suport a la seua realització.  
  
València, 22 de maig de 2023. El president de l'IVACE: Rafael Climent González.